CELEX: 62016TN0177
Language: fi
Date: 2016-04-22 00:00:00
Title: Asia T-177/16: Kanne 22.4.2016 – Mema v. CPVO (Braeburn 78 (11078))

13.6.2016   
            
            
               FI
            
            
               Euroopan unionin virallinen lehti
            
            
               C 211/64
            
         
      Kanne 22.4.2016 – Mema v. CPVO (Braeburn 78 (11078))
      (Asia T-177/16)
      (2016/C 211/79)
      Oikeudenkäyntikieli: saksa
      
         Asianosaiset
      
      
         Kantaja: Mema (Terlan, Italia) (edustajat: asianajajat B. Breitinger ja S. Kirschstein-Freund)
      
         Vastaaja: Yhteisön kasvilajikevirasto (CPVO)
      
         Menettely CPVO:ssa
      
      
         Riidanalainen yhteisön kasvinjalostusoikeus: Braeburn 78 (11078) – yhteisön kasvinjalostajanoikeuksia koskeva hakemus nro 2009/0954
      
         Riidanalainen päätös: CPVO:n valituslautakunnan 12.2.2016 asiassa A001/2015 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa riidanalaisen päätöksen ja palauttaa asian valituslautakuntaan, jotta tämä kumoaa riidanalaisen päätöksen ja velvoittaa CPVO:n suorittamaan asetuksen N:o 2100/94 57 artiklan 3 kohdan mukaisen lisätutkimuksen
               
            
                  —
               
               
                  toissijaisesti kumoaa CPVO:n valituslautakunnan 12.2.2016 (asia A001/2015) tekemän päätöksen
               
            
                  —
               
               
                  toissijaisesti sen varalta, että ensimmäistä ja toista vaatimusta ei hyväksytä, lykkää asian käsittelyä 1.7.2015 lukien voimassa olevan unionin yleisen tuomioistuimen työjärjestyksen 69 artiklan d kohdan nojalla siihen saakka, kunnes asetuksen N:o 2100/94 21 artiklan 1 kohdan mukaisessa menettelyssä, joka koskee viitelajikkeen Royal Braeburn kasvinjalostajanoikeuksien menettämistä (hakemus nro 1998/2002, lajike nro 11960), on annettu lainvoimainen ratkaisu. Viimeksi mainittu on välttämätön, koska sen lopputuloksena viitelajike jää pois tai käy ilmi, että Angers-Vaucozé ei soveltunut eikä sovellu tutkimuspaikaksi (ks. 12 kohta) ja että lisätutkimus oli tarpeen tai ei ollut tarpeen.
               
            
                  —
               
               
                  velvoittaa CPVO:n korvaamaan oikeudenkäyntikulut.
               
            
         Kanneperusteet
      
      
                  —
               
               
                  Harkintavaltaa on käytetty väärin – asetuksen N:o 2100/94 57 artiklan 3 kohtaa on rikottu.
               
            
                  —
               
               
                  Asetuksen N:o 2100/94 täytäntöönpanoon sovellettavaa oikeusnormia on rikottu.
               
            
                  —
               
               
                  CPVO:n omenalajikkeita koskevan teknisen protokollan 57 kohtaa on rikottu.
               
            
                  —
               
               
                  CPVO:n omenalajikkeita koskevan teknisen protokollan IV lukua on rikottu.
               
            
                  —
               
               
                  Asetuksen N:o 2100/94 75 artiklan toista kohtaa on rikottu – oikeus tulla kuulluksi.
               
            
                  —
               
               
                  Asetuksen N:o 2100/4 75 artiklan ensimmäistä kohtaa on rikottu – puutteelliset perustelut.